Karl Berndsen snýr aftur í sjónvarpið í glænýrri þáttaröð þar sem bæði karlar og konur fá yfirhalningu hjá meistaranum . Fáir gefa betri ráð varðandi útlit , framkomu og klæðaburð og Kalli Berndsen . Hann gefur öllum þátttakendum góð ráð , sem mörg hver geta einnig nýst áhorfendum heima í stofu . Þættirnir verða átta talsins og verða sýndir á miðvikudagskvöldum á Stöð 2 . Þátttakendur eru jafn ólíkir og þeir eru margir , en þeir eiga það allir sameiginlegt að vera orðnir þreyttir á einhverju í útliti sínu og vilja breyta til . Kalli Berndsen hefur fyrir löngu sannað sig sem einn helsti sérfræðingurinn á sínu sviði hér á landi og því ætti enginn að missa að þessarri nýju þáttaröð þar sem Kalli fer á kostum . Fyrsti þátttakandinn heitir Theodóra Einarsdóttir , 52 ára starfsmaður hjá Snæfellsbæ . Theodóra er einhleyp , á einn son og leitar á náðir Kalla til að fá upplífgandi hugmyndir um hvernig hún geti komið betur fyrir .